कहा- सर्वे करवा रहे हैं कि  क्या बीसलपुर के पानी से भरा जा सकता है रामगढ़ बांध
गलत सूचना की वजह से सीएम और कांग्रेस नेताओं को एक घंटे इंतजार करना पड़ा। खुद सीएम अशोक गहलोत ने माना कि झूठी सूचना की वतह से जमवारामगढ़ की सभा में एक घंटे देरी से आए। गहलोत ने कहा- हमें आने एक घ्मेंटे की देरीRajasthan CM Ashok Gehlot On Horse Trading And Political Issues
गलत सूचना की वजह से सीएम और कांग्रेस नेताओं को एक घंटे इंतजार करना पड़ा। खुद सीएम अशोक गहलोत ने माना कि झूठी सूचना की वतह से जमवारामगढ़ की सभा में एक घंटे देरी से आए। गहलोत ने कहा- हमें आने एक घंटे की देरी हो गई। हमें कहा गया कि वहां पर अंधड़ आ गया, टेंट गिर गया है, झूठी खबर दे दी। हमने वहां एक घंटा इंतजार किया, बैठे बैठे कोई काम भी नहीं था। हम यहां आए तो मालूम पड़ा कि यहां तो लोग गर्मी मर रहे हैं, उमस से बहनें परेशान हो रही हैं। इसकी तकलीफ मुझे है। बिना मतलब 1 घंटे खराब हो गया हम लेट आए। गहलोत भरतपुर के बाद जयपुर के जमवारामगढ़ में महंगाई राहत कैंप का निरीक्षण करने के बाद सभा में बोल रहे थे।
निर्दलीय विधायक साथ नहीं देते तो आज आपके सामने सीएम के रूप में नहीं होता
एक बार फिर हॉर्स ट्रेडिंग मामला को उठाते हुए गहलोत ने कहा- पहले की तरह हमें आप लोग चुनाव जिताओ। पहले हम जयपुर जिले में 19 में से 10 सीट जीते थे,भाजपा 6 सीट ओर 3 सीट हमारे निर्दलीय आलोक बेनीवाल, बाबूलाल नागर और लक्ष्मण मीणा ने जीती। इन तीनों समेत 11 निर्दलीयों ने हमारा साथ दिया तो हमारा काम चल गया, वरना मैं आज आपके सामने मुख्यमंत्री के रूप में नहीं खड़ा होता। समझ जाइए इतना खतरनाक खेल चल रहा है जिसके अंदर चुनी हुई सरकारों को गिराने का काम चल रहा है। कर्नाटक ,महाराष्ट्र, मध्य प्रदेश और अन्य राज्यों में सरकार गिर गई लेकिन गोपाल मीणा जैसे कांग्रेस के विधायक और निर्दलीय लक्ष्मण मीणा ,बाबूलाल नागर और आलोक बेनीवाल मेरे साथ खड़े रहे ,ऐसे 11 लोग थे यह सब खड़े रहे इसलिए मेरी सरकार बच गई और मैं आपके सामने इतनी स्कीम ला पाया और काम कर पा रहा हूं।
गहलोत ने कहा- सरकार भले ही कितना भी अच्छा काम कर ले, जनता आशीर्वाद देगी तो ही हमारी सरकार बनेगी ,क्योंकि माई बाप जनता ही है।
सर्वे करवा रहे हैं कि क्या बीसलपुर के पानी से भरा जा सकता है रामगढ़ बांध
गहलोत ने कहा- इस इलाके में पानी को लेकर कितनी तकलीफ है यह हम सब जानते हैं। अगर केंद्र सरकार इआरसीपी को राष्ट्रीय परियोजना घोषित करती तो मेरा दावा है ईसरदा की जो डीपीआर हम बना रहे हैं, उसे हम रामगढ़ को भी भर देते। रामगढ़ बांध बरसात का पानी से नहीं भर पा रहा है, पूरी कोशिश कर ली लेकिन रामगढ़ भरता नहीं है। अब वह कभी भरेगा तो ईसरदा बांध से ही भरेगा जिसका काम हमने शुरू कर दिया है। ईशरदा का काम चल रहा है। दो दिन पहले ही मैंने एसीएस सुबोध अग्रवाल को बुलाया और कहा कि इस बात का सर्वे करो कि क्या बीसलपुर से रामगढ़ बांध को भरा जा सकता है? रामगढ़ में पानी आना जरूरी है क्योंकि मुझे मालूम है रामगढ़ से सालों तक पानी पीने वाले क्षेत्र के लोगों का लगाव है।
दो अफसर निलंबित
शुक्रवार देर रात लापरवाही बरतने वाले जयपुर विकास प्राधिकरण (जेडीए) के दो अधिकारियों को निलंबित कर दिया। इनमें RAS अधिकारी अनीता खटीक और स्टोर प्रकोष्ठ के उपायुक्त मोहनलाल शामिल है। दोनों के पास मुख्यमंत्री की सभा में मूलभूत तैयारी पूरी करने की जिम्मेदारी थी। निर्धारित वक्त तक सभा स्थल पर टेंट नहीं लग पाया था।